ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
മുഖ്യധാരാ മാധ്യമങ്ങൾക്ക് ഏറ്റവും വലിയ ഭീഷണി മുഖ്യധാരാ മാധ്യമ ചാനലുകൾ തന്നെയാണ്: ശ്രീ അനുരാഗ് ഠാക്കൂർ
(ന്യൂ ഡൽഹി: സെപ്റ്റംബർ 20, 2022
ഏഷ്യാ-പസഫിക് ഇൻസ്റ്റിറ്റ്യൂട്ട് ഫോർ ബ്രോഡ്കാസ്റ്റിംഗ് ഡവലപ്മെന്റിന്റെ  47-ാമത് വാർഷിക സമ്മേളനവും 20-ാമത് യോഗവും കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂർ 2022 സെപ്റ്റംബർ 19-ന് ഉദ്ഘാടനം ചെയ്തു. കേന്ദ്ര വാർത്താവിതരണ പ്രക്ഷേപണ സഹമന്ത്രി ഡോ. എൽ. മുരുഗൻ സന്നിഹിതനായിരുന്നു.
മുഖ്യധാരാ മാധ്യമങ്ങൾക്കുള്ള ഏറ്റവും വലിയ ഭീഷണി നവയുഗ ഡിജിറ്റൽ പ്ലാറ്റ്ഫോമുകളല്ല, മറിച്ച് മുഖ്യധാരാ മാധ്യമ ചാനലുകൾ തന്നെയാണെന്ന് ചടങ്ങിൽ സംസാരിച്ച ശ്രീ ഠാക്കൂർ പറഞ്ഞു. വസ്തുതകളെ അഭിമുഖീകരിക്കുകയും സത്യം അവതരിപ്പിക്കുകയും എല്ലാ കക്ഷികളെയും അവരുടെ കാഴ്ചപ്പാടുകൾ അവതരിപ്പിക്കാൻ അനുവദിക്കുകയും ചെയ്യുന്നതാണ് യഥാർത്ഥ പത്രപ്രവർത്തനമെന്ന് അദ്ദേഹം പറഞ്ഞു.
അതിഥിയെ സംബന്ധിച്ച ചാനലുകളുടെ തീരുമാനങ്ങൾ, ധ്വനി, ദൃശ്യങ്ങൾ എന്നിവ പ്രേക്ഷകരുടെ ദൃഷ്ടിയിൽ മാധ്യമങ്ങളുടെ വിശ്വാസ്യത നിർവചിക്കുന്നതായി അദ്ദേഹം കൂട്ടിച്ചേർത്തു.
കോവിഡ് സമയത്ത് അംഗരാജ്യങ്ങളെ ഓൺലൈനിൽ ബന്ധിപ്പിച്ചതിനും മഹാമാരിയുടെ ആഘാതം ലഘൂകരിക്കാൻ മാധ്യമങ്ങൾക്ക് എങ്ങനെ പ്രവർത്തിക്കാൻ കഴിയും എന്നതിനെക്കുറിച്ചുള്ള നിരന്തരമായ സംഭാഷണം നടത്തുന്നതിനും മുൻകൈ എടുത്ത എഐബിഡി നേതൃത്വത്തെ ശ്രീ അനുരാഗ് ഠാക്കൂർ അഭിനന്ദിച്ചു. എഐബിഡി ഡയറക്ടർ ശ്രീമതി ഫിലോമിനയെയും, എഐബിഡി ജനറൽ കോൺഫറൻസ് പ്രസിഡന്റ് ശ്രീ മയങ്ക് അഗർവാളിനെയും ഏഷ്യാ പസഫിക് മേഖലയിൽ കൊവിഡ് മഹാമാരിക്കെതിരെ ശക്തമായ മാധ്യമ പ്രതികരണം കെട്ടിപ്പടുക്കുന്നതിൽ ഒരുമിച്ച് പ്രവർത്തിച്ച അംഗരാജ്യങ്ങളെയും ശ്രീ ഠാക്കൂർ അഭിനന്ദിച്ചു.
നല്ല നിലവാരമുള്ള ഉള്ളടക്ക വിനിമയ മേഖലയിൽ സഹകരണം സ്ഥാപിക്കാൻ അംഗരാജ്യങ്ങളെ ശ്രീ ഠാക്കൂർ ആഹ്വാനം ചെയ്തു. പൊതു ധാരണകളും കാഴ്ചപ്പാടുകളും രൂപപ്പെടുത്താൻ ശാക്തീകരണത്തിന്റെ ഫലപ്രദമായ ഉപകരണമായ മാധ്യമങ്ങൾക്ക് അപാരമായ കഴിവുണ്ടെന്ന് മന്ത്രി പറഞ്ഞു. മാധ്യമ ആവാസവ്യവസ്ഥ കൂടുതൽ ഊർജ്ജസ്വലവും സഫലവുമാക്കുന്നതിന് മാധ്യമപ്രവർത്തകർക്കും പ്രക്ഷേപകർക്കും അനുയോജ്യമായ അന്തരീക്ഷം സൃഷ്ടിക്കേണ്ടത് അനിവാര്യമാണെന്നും അദ്ദേഹം കൂട്ടിച്ചേർത്തു.
പരിപാടിയിൽ, 2022 ലെ ലൈഫ് ടൈം അച്ചീവ്മെന്റ് അവാർഡ് പ്രസാർ ഭാരതി സിഇഒ ശ്രീ മയങ്ക് അഗർവാളിന് സമ്മാനിച്ചു.
ഇന്ത്യയിലെ വിവിധ വിദേശ ദൗത്യങ്ങളുടെ തലവന്മാർ, എഐബിഡി അംഗരാജ്യങ്ങളിൽ നിന്നുള്ള പ്രതിനിധികൾ, പ്രസാർ ഭാരതിയിൽ നിന്നുള്ള ഉദ്യോഗസ്ഥർ, വാർത്താ വിതരണ പ്രക്ഷേപണ മന്ത്രാലയത്തിന്റെ വിവിധ വിഭാഗങ്ങളിൽ നിന്നുള്ള ഉദ്യോഗസ്ഥർ തുടങ്ങിയവർ ചടങ്ങിൽ പങ്കെടുത്തു.
പ്രധാനമന്ത്രിയുടെ ഓഫീസ്
ജോ ബൈഡൻ കോവിഡ് -19 ൽ നിന്ന് വേഗത്തിൽ സുഖമാകട്ടെയെന്ന് പ്രധാനമന്ത്രി ആശംസിച്ചു
കോവിഡ് -19 ൽ നിന്ന് അമേരിക്കൻ പ്രസിഡന്റ് ജോ ബൈഡന് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ശ്രീ നരേന്ദ്ര മോദി ആശംസിച്ചു.
പ്രധാനമന്ത്രി ട്വീറ്റ് ചെയ്തു:
"കോവിഡ് -19 ൽ നിന്ന് വേഗത്തിൽ സുഖം പ്രാപിക്കാൻ അമേരിക്കൻ പ്രസിഡന്റ് ജോ ബൈഡന് എന്റെ ആശംസകൾ, അദ്ദേഹത്തിന്റെ മികച്ച ആരോഗ്യത്തിന് വേണ്ടി പ്രാർത്ഥിക്കുന്നു
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 177.45 കോടിയിലധികം വാക്സിന് ഡോസുകള്
ഉപയോഗിക്കാത്ത 14.08 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,77,45,83,050
ബാക്കിയുള്ളത്
14,08,83,686
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 177.45 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 14.08 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND --
പ്രധാനമന്ത്രിയുടെ ഓഫീസ്
റാണി ലക്ഷ്മിഭായ് കേന്ദ്ര കാര്ഷിക സര്വലാശാലയുടെ കോളജ്, ഭരണകാര്യ കെട്ടിടങ്ങള് നാളെ പ്രധാനമന്ത്രി ഉദ്ഘാടനം ചെയ്യും
റാണി ലക്ഷ്മിഭായ് കേന്ദ്ര കാര്ഷിക സര്വലാശാലയുടെ കോളജ്, ഭരണകാര്യ കെട്ടിടങ്ങളുടെ ഉദ്ഘാടനം നാളെ 12.30ന് വിഡിയോ കോണ്ഫറന്സിങ് വഴി പ്രധാനമന്ത്രി ശ്രീ. നരേന്ദ്ര മോദി നിര്വഹിക്കും.
ഝാന്സിയില് സ്ഥിതിചെയ്യുന്ന സര്വകലാശാല ബുന്ദേല്ഖണ്ഡ് മേഖലയിലെ ഒരു പ്രധാന വിദ്യാഭ്യാസ സ്ഥാപനമാണ്.
2014-15ലാണ് അക്കാദമിക പ്രവര്ത്തനങ്ങള്ക്കു തുടക്കമിട്ടത്. അഗ്രിക്കള്ച്ചര്, ഹോര്ട്ടിക്കള്ച്ചര്, ഫോറസ്ട്രി എന്നീ വിഷയങ്ങളില് ഡിഗ്രി, ബിരുദാനന്തര കോഴ്സുകള് നടത്തിവരുന്നു.
സ്വന്തം കെട്ടിടം ഇല്ലാതിരുന്നതിനാല് ഇതുവരെ ഝാന്സിയിലുള്ള ഇന്ത്യന് ഗ്രാസ്ലാന്ഡ് ആന്ഡ് ഫോഡര് റിസര്ച്ച് ഇന്സ്റ്റിറ്റ്യൂട്ടിലാണു സര്വകലാശാല പ്രവര്ത്തിച്ചിരുന്നത്.
(ചടങ്ങിനിടെ പ്രധാനമന്ത്രി വിദ്യാര്ഥികളുമായി സംവദിക്കും.
വാണിജ്യ വ്യവസായ മന്ത്രാലയം
ഇന്ത്യയില് നിന്ന് ചൈനയിലേക്ക് അസംസ്കൃത പഞ്ചസാര കയറ്റുമതി ഉടന്
ഇന്ത്യയില് നിന്ന് ചൈനയിലേക്കുള്ള അസംസ്കൃത പഞ്ചസാരയുടെ കയറ്റുമതി അടുത്ത വര്ഷം ആദ്യം ആരംഭിക്കും. ഇന്ത്യന് ഷുഗര് മില്സ് അസോസിയേഷനും ചൈനയിലെ പൊതുമേഖലാ കമ്പനിയായ കോഫ്കോയും 15,000 ടണ് അസംസ്കൃത പഞ്ചസാര കയറ്റുമതി ചെയ്യുന്നതിനുള്ള കരാറില് ഏര്പ്പെട്ടു.
അടുത്ത വര്ഷം തുടക്കത്തോടെ രണ്ട് ദശലക്ഷം ടണ് അസംസ്കൃത പഞ്ചസാര ചൈനയിലേക്ക് കയറ്റുമതി ചെയ്യാനാണ് ഇന്ത്യ പദ്ധതിയിടുന്നത്. നോണ്-ബസ്മതി അരിക്ക് ശേഷം ഇന്ത്യ ചൈനയിലേക്ക് കയറ്റുമതി ചെയ്യുന്ന രണ്ടാമത്തെ ഉത്പന്നമാണ് അസംസ്കൃത പഞ്ചസാര. ചൈനയ്ക്ക് ഇന്ത്യയുമായുള്ള 60 ബില്യണ് ഡോളര് വ്യാപാരക്കമ്മി കുറയ്ക്കുന്നതിന്റെ ഭാഗമാണ് കയറ്റുമതി. 2017-18ല് ഇന്ത്യയില് നിന്ന് ചൈനയിലേക്കുള്ള കയറ്റുമതി 33 ബില്യണ് ഡോളറിന്റേതായിരുന്നെങ്കില് തിരിച്ച് ഇന്ത്യയിലേക്ക് ചൈനയില് നിന്നുള്ള ഇറക്കുമതി 76.2 ബില്യണ് ഡോളറിന്റേതായിരുന്നു.
2018ല് 32 മില്യണ് മെട്രിക് ടണ്ണുമായി ലോകത്തിലെ ഏറ്റവും വലിയ പഞ്ചസാര ഉത്പാദക രാജ്യമാണ് ഇന്ത്യ. അസംസ്കൃതം, റിഫൈന്ഡ്, വൈറ്റ് എന്നീ മൂന്നു ഗ്രേഡുകളിലും പെട്ട പഞ്ചസാര ഇന്ത്യ ഉത്പാദിപ്പിക്കുന്നുണ്ട്.
IE/ BSN 
(Visitor Counter : 133
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 196.18 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 76,700 പേർ; ചികിത്സയിലുള്ളത് ആകെ രോഗബാധിതരുടെ 0.18%
കഴിഞ്ഞ 24 മണിക്കൂറിനിടെ 8,537 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,27,07,900 ആയി; രോഗമുക്തി നിരക്ക് 98.61%
കഴിഞ്ഞ 24 മണിക്കൂറിൽ 12,781 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4.32%; പ്രതിവാര രോഗസ്ഥിരീകരണ നിരക്ക് 2.62%
ആകെ നടത്തിയത് 85.81 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,96,050 പരിശോധനകൾ
RRTN
(Visitor Counter : 74
ധനകാര്യ മന്ത്രാലയം
കേന്ദ്രപൊതുമേഖലാ സ്ഥാപനങ്ങളുടെ മൂലധനച്ചെലവ് സംബന്ധിച്ച നാലാമത് അവലോകന യോഗത്തിൽ കേന്ദ്ര ധനമന്ത്രി ശ്രീമതി നിർമ്മല സീതാരാമൻ പങ്കെടുത്തു
 അവലോകനം ചെയ്യുന്നതിനായി കേന്ദ്ര ധനമന്ത്രി ശ്രീമതി നിർമ്മല സീതാരാമൻ, പെട്രോളിയം പ്രകൃതി വാതക - കൽക്കരി മന്ത്രാലയങ്ങളുടെ സെക്രട്ടറിമാരുമായും 14 കേന്ദ്രപൊതുമേഖലാ സ്ഥാപനങ്ങളുടെ മേധാവിമാരുമായും വീഡിയോ കോൺഫറൻസ് നടത്തി. കോവിഡ് -19 മഹാമാരിയുടെ പശ്ചാത്തലത്തിൽ സാമ്പത്തിക വളർച്ച ത്വരിതപ്പെടുത്തുന്നതിന് വിവിധ കക്ഷികളുമായി ധനമന്ത്രി നടത്തുന്ന യോഗങ്ങളുടെ പരമ്പരയിലെ നാലാമത്തെ യോഗമാണിത്.
2019-20 സാമ്പത്തിക വർഷത്തിൽ, 14 കേന്ദ്ര പൊതുമേഖലാ സ്ഥാപനങ്ങളുടെ മൂലധനച്ചെലവ്, ലക്ഷ്യമിട്ടിരുന്ന 1,11,672 കോടി മറികടന്ന് 1,16,323 കോടി ആയിട്ടുണ്ട്.
കേന്ദ്ര പൊതുമേഖലാ സ്ഥാപനങ്ങളുടെ മൂലധനച്ചെലവ് സാമ്പത്തിക വളർച്ചയിലെ നിർണായക ഘടകമാണെന്നും, അതിനാൽ 2020-21, 2021-22 സാമ്പത്തിക വർഷങ്ങളിൽ മൂലധനച്ചെലവ് വർദ്ധിപ്പിക്കേണ്ടതുണ്ടെന്നും ശ്രീമതി.സീതാരാമൻ പറഞ്ഞു. 2020-21 സാമ്പത്തിക വർഷത്തിന്റെ മൂന്നാം പാദത്തിൽ 75% മൂലധന ചെലവ് ഉറപ്പുവരുത്തുന്നതിനായി കേന്ദ്രപൊതുമേഖലാ സ്ഥാപനങ്ങളുടെ പ്രകടനം സൂക്ഷ്മമായി നിരീക്ഷിക്കാൻ ധനമന്ത്രി ബന്ധപ്പെട്ട സെക്രട്ടറിമാരോട് ആവശ്യപ്പെട്ടു.
ആരോഗ്യ, കുടുംബക്ഷേമ മന്ത്രാലയം
116 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി: നവംബർ 8, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
 വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.6 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 110.23 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 13,091 പേര്ക്ക്
രോഗമുക്തി നിരക്ക് 98.25 % ; 2020 മാര്ച്ചിനുശേഷം ഏറ്റവും ഉയര്ന്ന നിലയില്
കഴിഞ്ഞ 24 മണിക്കൂറിനിടെ 13,878 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,38,00,925 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.40 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
രാജ്യത്ത് നിലവില് ചികിത്സയിലുള്ളത് 1,38,556 പേര് ; 266 ദിവസത്തില് ഏറ്റവും കുറവ്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 38 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 48 ദിവസമായി 2 ശതമാനത്തില് താഴെ
ആകെ നടത്തിയത് 61.99 കോടി പരിശോധനകള്.
(Visitor Counter : 122
പ്രധാനമന്ത്രിയുടെ ഓഫീസ്
പത്രപ്രവർത്തകൻ സുനിൽ ജെയിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത പത്രപ്രവർത്തകൻ ശ്രീ സുനിൽ ജെയിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി കടുത്ത
ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
"നിങ്ങൾ വളരെ വേഗം ഞങ്ങളെ വിട്ടുപോയി, സുനിൽ ജെയിൻ. നിങ്ങളുടെ പംക്തികൾ വായിക്കുന്നതും നിങ്ങളുടെ തുറന്നുപറച്ചിലും വ്യത്യസ്ത കാര്യങ്ങളെക്കുറിച്ചുള്ള ഉൾക്കാഴ്ചയുള്ള കാഴ്ചപ്പാടുകളും എനിക്ക് ഇനി നഷ്ടമാകും. പ്രചോദനാത്മകമായ ഒരു ജോലിയെയാണ് നിങ്ങൾ വിട്ടിട്ട് പോകുന്നത് തങ്ങളുടെ ദു ഖകരമായ വിയോഗത്തോടെ പത്രപ്രവർത്തനം ഇന്ന് കൂടുതൽ ദരിദ്രമായിരിക്കുകയാണ് . അദേഹത്തിന്റെ കുടുംബത്തെയും , സുഹൃത്തുക്കളെയും അനുശോചനം അറിയിക്കുന്നു. ഓം ശാന്തി. "
പ്രധാനമന്ത്രിയുടെ ഓഫീസ്
ശ്രീ ഗുരു തേജ് ബഹാദൂർ ജിയുടെ രക്തസാക്ഷിത്വ ദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു
ശ്രീ ഗുരു തേജ് ബഹാദൂർ ജിയുടെ രക്തസാക്ഷിത്വ ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്തു;
"ശ്രീ ഗുരു തേജ് ബഹാദൂർ ജിയുടെ രക്തസാക്ഷിത്വ ദിനത്തിൽ ഞാൻ അദ്ദേഹത്തിന് ആദരാഞ്ജലികൾ അർപ്പിക്കുന്നു. ധീരതയ്ക്കും, തത്ത്വങ്ങളോടും ആദർശങ്ങളോടുമുള്ള അചഞ്ചലമായ പ്രതിബദ്ധതയ്ക്കും അദ്ദേഹം സാർവത്രികമായി ആദരിക്കപ്പെടുന്നു. സ്വേച്ഛാധിപത്യത്തിനും അനീതിക്കും വഴങ്ങാൻ അദ്ദേഹം വിസമ്മതിച്ചു. അദ്ദേഹത്തിന്റെ അനുശാസനങ്ങൾ നമ്മെ പ്രചോദിപ്പിക്കുന്നു. ."
വാണിജ്യ വ്യവസായ മന്ത്രാലയം
ഇന്ത്യ-മൗറീഷ്യസ് ഉന്നതാധികാര സംയുക്ത വ്യാപാര സമിതിയുടെ ആദ്യ യോഗം
ന്യൂ ഡൽഹി: ഓഗസ്റ്റ് 04, 2022
ഇന്ത്യ-മൗറീഷ്യസ് ഉന്നതാധികാര സംയുക്ത വ്യാപാര സമിതിയുടെ ആദ്യ യോഗം 2022 ഓഗസ്റ്റ് 01 മുതൽ 3 വരെ തീയതികളിൽ ന്യൂ ഡൽഹിയിൽ നടന്നു. കേന്ദ്ര വാണിജ്യ വകുപ്പ് ജോയിന്റ് സെക്രട്ടറി ഡോ. ശ്രീകർ കെ റെഡ്ഡി, മൗറീഷ്യസ് ഗവൺമെന്റിന്റെ ട്രേഡ് പോളിസി ഡയറക്ടർ ശ്രീ. നരൈന്ദത്ത് ബൂധൂ എന്നിവർ യോഗത്തിന് നേതൃത്വം നൽകി. ഇരു രാജ്യങ്ങളിലെയും ബന്ധപ്പെട്ട മുതിർന്ന ഗവൺമെന്റ് ഉദ്യോഗസ്ഥരും യോഗത്തിൽ പങ്കെടുത്തു.
2021 ഏപ്രിൽ 1 മുതൽ പ്രാബല്യത്തിൽ വന്ന ഇന്ത്യ-മൗറീഷ്യസ് സമഗ്ര സാമ്പത്തിക സഹകരണ-പങ്കാളിത്ത കരാറിന്റെ  കീഴിൽ രൂപീകരിച്ച ഈ ഉന്നതാധികാരസമിതി, പ്രസ്തുത കരാറിന്റെ പ്രവർത്തനവും നിർവഹണവും അവലോകനം ചെയ്യുന്നു.
ഇന്ത്യയും മൗറീഷ്യസും തമ്മിലുള്ള ചരക്ക് വ്യാപാര മേഖലയിലെ വളർച്ചയെ ഇരുപക്ഷവും അഭിനന്ദിച്ചു. ഇത് 2019-20 ലെ 690.02 ദശലക്ഷം US ഡോളറിൽ നിന്ന് 2021-22 ൽ 786.72 ദശലക്ഷം US ഡോളറായി ഉയർന്നിട്ടുണ്ട്. വ്യാപാരം കൂടുതൽ വ്യാപിപ്പിക്കുന്നതിന് ഉഭയകക്ഷി സഹകരണം വർധിപ്പിക്കാൻ ഇരുരാജ്യങ്ങളും തീരുമാനിച്ചു.
സിഇസിപിഎ കരാറിൽ പൊതു സാമ്പത്തിക സഹകരണവും  ഓട്ടോമാറ്റിക് ട്രിഗർ സേഫ്ഗാർഡ് മെക്കാനിസവും  ഉൾപ്പെടുത്താൻ ഇരുപക്ഷവും തീരുമാനിച്ചു. പൊതു സാമ്പത്തിക സഹകരണം, കയറ്റുമതി മത്സരക്ഷമതയും കൂടാതെ സഹകരണത്തിനുള്ള നിലവിലുള്ള സാധ്യതകളും വർദ്ധിപ്പിക്കുന്നതിന് സഹായിക്കും.
കസ്റ്റംസ് മ്യൂച്വൽ അഡ്മിനിസ്ട്രേറ്റീവ് അസിസ്റ്റൻസ് എഗ്രീമെൻറ്റിൽ  ഏർപ്പെടാനുള്ള സന്നദ്ധത ഇരുപക്ഷവും പ്രകടിപ്പിക്കുകയും കരാറിനെക്കുറിച്ചുള്ള ചർച്ചകൾ ഉടൻ ആരംഭിക്കാൻ തീരുമാനിക്കുകയും ചെയ്തു.
ഇന്ത്യ-മൗറീഷ്യസ് ഉന്നതാധികാര സംയുക്ത വ്യാപാര സമിതിയുടെ അടുത്ത സെഷൻ 2023 ൽ നടത്താനും തീരുമാനമായി.
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഡിസംബർ 06, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 127.93 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 98,416 പേർ; 552 ദിവസത്തെ ഏറ്റവും കുറഞ്ഞ കണക്ക്
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.28%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രോഗമുക്തി നിരക്ക് 98.35%
കഴിഞ്ഞ 24 മണിക്കൂറിനിടെ 8,834 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,40,69,608 ആയി
കഴിഞ്ഞ 24 മണിക്കൂറിൽ 8,306 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.94 ശതമാനമാണ്; കഴിഞ്ഞ 63 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 22 ദിവസമായി 1% ത്തിൽ താഴെ
ആകെ നടത്തിയത് 64.82 കോടി പരിശോധനകൾ
ന്യൂനപക്ഷകാര്യ മന്ത്രാലയം
ഹജ്ജ് 2021 അവലോകന യോഗത്തിൽ കേന്ദ്ര മന്ത്രി ശ്രീ മുക്താർ അബ്ബാസ് നഖ്വി അധ്യക്ഷത വഹിച്ചു
(ഇന്ന് ന്യൂഡൽഹിയിൽ ചേർന്ന ഹജ്ജ് 2021 അവലോകനയോഗത്തിൽ കേന്ദ്രമന്ത്രി ശ്രീ മുക്താർ അബ്ബാസ് നഖ്വി അധ്യക്ഷത വഹിച്ചു. അടുത്ത വർഷത്തെ ഹജ്ജ് തീർഥാടനം ജൂൺ, ജൂലൈ മാസത്തിലാണ് ക്രമപ്പെടുത്തിയിരിക്കുന്നത് എങ്കിലും കൊറോണ മഹാമാരിയുടെ പശ്ചാത്തലത്തിൽ ഇത് സംബന്ധിച്ച അന്തിമ തീരുമാനം സൗദി അറേബ്യ ഗവൺമെന്റിന്റെയും കേന്ദ്ര ഗവൺമെന്റിന്റെയും മാർഗ്ഗനിർദ്ദേശങ്ങൾ അനുസരിച്ചായിരിക്കും എന്നും മന്ത്രി പറഞ്ഞു.
സൗദി അറേബ്യ ഗവൺമെന്റിന്റെ തീരുമാനത്തിന് ശേഷമായിരിക്കും കേന്ദ്ര ഹജ്ജ് കമ്മിറ്റിയും മറ്റ് ഏജൻസികളും ഔദ്യോഗികമായി ഹജ്ജിനുള്ള അപേക്ഷ സ്വീകരിക്കുന്നത് ഉൾപ്പെടെയുള്ള നടപടിക്രമങ്ങൾ ആരംഭിക്കുക.
കഴിഞ്ഞ വർഷത്തെ ഹജ്ജ് തീർത്ഥാടനം കൊറോണാ മഹാമാരി മൂലം റദ്ദ് ചെയ്തിരുന്നു. ഹജ്ജ് നടപടിക്രമങ്ങൾ പൂർണ്ണമായും ഡിജിറ്റൽ ആയതോടെ കഴിഞ്ഞ വർഷത്തെ 1,23,000 അപേക്ഷകർക്ക് 2100 കോടി രൂപ അവരുടെ ബാങ്ക് അക്കൗണ്ടിൽ നേരിട്ട് തിരികെ നൽകി. സൗദി അറേബ്യ ഗവൺമെന്റ് ഗതാഗത ഇനത്തിൽ നൽകാനുള്ള 100 കോടി രൂപയും തിരികെ നൽകി.
ഹജ്ജ് നടപടികൾ പൂർണമായി ഡിജിറ്റൽ ആയതോടെ കഴിഞ്ഞ മൂന്നു വർഷമായി തീർത്ഥാടകർക്കുള്ള 514 കോടിയിലധികം രൂപ അവരുടെ ബാങ്ക് അക്കൗണ്ടിൽ തിരിച്ചെത്തിക്കാൻ കഴിഞ്ഞതായും ശ്രീ നഖ്വി പറഞ്ഞു. ഇന്ത്യയുടെ ഹജ്ജ് ചരിത്രത്തിൽ ഇത് ആദ്യത്തെ നടപടി ആണെന്നും അദ്ദേഹം പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി, ഡോ. ബാലാസാഹിബ് വിഘെ പാട്ടീലിന്റെ ആത്മകഥയുടെ പ്രകാശനം നിര്വഹിക്കുകയും പ്രവര ഗ്രാമീണ വിദ്യാഭ്യാസ സംഘത്തിന് അദ്ദേഹത്തിന്റെ പേരു നല്കുകയും ചെയ്യും
പ്രധാനമന്ത്രീ ശ്രീ. നരേന്ദ്ര മോദി ഒക്ടോബര് 13നു രാവിലെ 11ന് വിഡിയോ കോണ്ഫറന്സിങ് വഴി ഡോ. ബാലാസാഹേബ് വിഖെ പാട്ടീലിന്റെ ആത്മകഥയുടെ പ്രകാശനം നിര്വഹിക്കുകയും ഒപ്പം പ്രവര ഗ്രാമീണ വിദ്യാഭ്യാസ സംഘം 'ലോക്നേത ഡോ. ബാലസാഹിബ് വിഖെ പാട്ടീല് ഗ്രാമീണ വിദ്യാഭ്യാസ സംഘം' എന്നു പുനര്നാമകരണം നടത്തുകയും ചെയ്യും.
ഡോ. ബാലാസാഹിബ് വിഖെ പാട്ടീല് ഒന്നിലേറെ തവണ ലോക്സംഭാംഗമായി പ്രവര്ത്തിച്ചിട്ടുണ്ട്. കൃഷിയും സഹകണ മേഖലയും ഉള്പ്പെടെ വിവിധ മേഖലകളില് പാത വെട്ടിത്തുറക്കുന്ന പ്രവര്ത്തനങ്ങള് വഴി തന്റെ ജീവിതമാകെ സമൂഹത്തിന്റെ വളര്ച്ചയ്ക്കായി സമര്പ്പിച്ച അദ്ദേഹത്തിന്റെ ആത്മകഥയുടെ പേര് 'ഒരാളുടെ ജീവിതം മഹത്തായ കാര്യത്തിനായി സമര്പ്പിതം' എന്ന് അര്ഥം വരുന്ന 'ദേ വെച്വ കരാനി' എന്നാണ്.
ഗ്രാമീണ ജനതയ്ക്കു ലോകോത്തര നിലവാരമുള്ള വിദ്യാഭ്യാസം നല്കുന്നതിനും പെണ്കുട്ടികളെ ശാക്തീകരിക്കുന്നതിനും ലക്ഷ്യംവെച്ച് അഹമ്മദ്നഗര് ജില്ലയിലെ ലോണിയില് 1964ലാണ് പ്രവര ഗ്രാമീണ വിദ്യാഭ്യാസം സംഘം ആരംഭിച്ചത്. വിദ്യാര്ഥികളുടെ വിദ്യാഭ്യാസ, സാമൂഹിക, സാമ്പത്തിക, സാംസ്കാരിക, മാനസിക വികാസമെന്ന പ്രധാന ദൗത്യം സംഘം നിര്വഹിച്ചുവരികയാണ്.
പ്രധാനമന്ത്രിയുടെ ഓഫീസ്
സിയോളിലെ യോന്സി സര്വകലാശാലയില്മഹാത്മാ ഗാന്ധിയുടെ അര്ദ്ധകായ പ്രതിമ പ്രധാനമന്ത്രി അനാച്ഛാദനം ചെയ്തു
സിയോളിലെ യോന്സി സര്വകലാശാലയില്മഹാത്മാ ഗാന്ധിയുടെ അര്ദ്ധകായ പ്രതിമ പ്രധാനമന്ത്രി ശ്രീ. നരേന്ദ്ര മോദി ഇന്ന് അനാച്ഛാദനം ചെയ്തു.
ദക്ഷിണ കൊറിയന് പ്രസിഡന്റ് ശ്രീ. മൂണ് ജേ ഇന്, പ്രഥമ വനിത കിംജുംഗ്സൂക്ക്, ഐക്യരാഷ്ട്രസഭ മുന് സെക്രട്ടറി ജനറല് ശ്രീ. ബാന് കിമൂണ് എന്നിവരും തദവസരത്തില് സന്നിഹിതരായിരുന്നു.
യോന്സി സര്വകലാശാലയില് ഗാന്ധിജിയുടെ അര്ദ്ധകായ പ്രതിമ അനാച്ഛാദനം ചെയ്യാന് സാധിച്ചത് ഒരു ബഹുമതിയാണെന്ന് തദവസരത്തില് പ്രധാനമന്ത്രി പറഞ്ഞു.
ഗാന്ധിജിയുടെ നൂറ്റി അന്പതാം ജന്മ വാര്ഷിക വേളയിലാണ് ഇത് ചെയ്യുന്നതെന്നത് കൂടുതല് സവിശേഷകരമാണെന്ന് പ്രധാനമന്ത്രി പറഞ്ഞു.
ഇന്ന് മാനവസമൂഹം അഭിമുഖീകരിക്കുന്ന രണ്ട് ശാപങ്ങളായ ഭീകരതയുംകാലാവസ്ഥാവ്യതിയാനവും മറികടക്കാന് നമ്മെ സഹായിക്കാന് ഗാന്ധിജിയുടെചിന്തകള്ക്കും ആദര്ശങ്ങള്ക്കും ശക്തിയുണ്ടെന്ന് പ്രധാനമന്ത്രി ചൂണ്ടിക്കാട്ടി.
തന്റെ ജീവിതരീതിയിലൂടെ, പ്രകൃതിയുമായിഇഴുകിച്ചേര്ന്ന് ജീവിക്കുന്നതെങ്ങനെയെന്നും എങ്ങനെ കാര്ബണ് പാദമുദ്ര കുറയ്ക്കാമെന്നും ഗാന്ധിജികാണിച്ചുതന്നു. വരും തലമുറകള്ക്കായി ശുദ്ധവും ഹരിതാഭവുമായ ഒരു ഭൂമി അവശേഷിപ്പിക്കേണ്ടതിന്റെ പ്രധാന്യവും അദ്ദേഹംകാണിച്ചു തന്നു, പ്രധാനമന്ത്രി കൂട്ടിച്ചേര്ത്തു.
ദക്ഷിണകൊറിയയിലെ ഏറ്റവും പ്രശസ്തമായ സര്വകലാശാലകളിലൊന്നാണ് യോന്സി.
ലോക സമാധാനത്തിന്റെ ഒരുമൂര്ത്തീഭാവമായാണ് ദക്ഷിണകൊറിയയില് ഗാന്ധിജിയെകാണുന്നത്.
(AM/MRD
വാര്ത്താവിതരണ പ്രക്ഷേപണ മന്ത്രാലയം
പ്രസ് ഇൻഫർമേഷൻ ബ്യൂറോയുടെ പ്രിൻസിപ്പൽ ഡയറക്ടർ ജനറലായി ശ്രീ രാജേഷ് മൽഹോത്ര ചുമതലയേറ്റു
ന്യൂ ഡൽഹി: മാർച്ച് 1, 2023
പ്രസ് ഇൻഫർമേഷൻ ബ്യൂറോ  പ്രിൻസിപ്പൽ ഡയറക്ടർ ജനറലായി ശ്രീ രാജേഷ് മൽഹോത്ര ഇന്ന് ചുമതലയേറ്റു. ഇന്നലെ ശ്രീ സത്യേന്ദ്ര പ്രകാശ് വിരമിച്ച ഒഴിവിലാണ് ശ്രീ മൽഹോത്ര ചുമതലയേറ്റത്.
1989 ബാച്ചിലെ ഇന്ത്യൻ ഇൻഫർമേഷൻ സർവീസ്  ഉദ്യോഗസ്ഥനായ ശ്രീ രാജേഷ് മൽഹോത്ര, 2018 ജനുവരി മുതൽ ധനകാര്യ മന്ത്രാലയത്തിൽ ജോലി ചെയ്യുകയായിരുന്നു. നിർണായകമായ കോവിഡ്-19 മഹാമാരി സമയത്ത്, അദ്ദേഹം ധനകാര്യ മന്ത്രാലയത്തിലെ മാധ്യമ, ആശയവിനിമയ നയങ്ങൾ ഫലപ്രദമായി നിർവഹിച്ചു. ജനങ്ങൾക്ക് ആശ്വാസം നൽകുന്നതിനും സാമ്പത്തിക സന്തുലിതാവസ്ഥ നിലനിർത്തുന്നതിനുമായി വിവിധ കാലയളവിൽ കേന്ദ്ര ഗവണ്മെന്റ് പ്രഖ്യാപിച്ച വിവിധ ആത്മനിർഭർ ഭാരത് പാക്കേജുകളുമായി മന്ത്രാലയത്തിന്റെ നയങ്ങളെ അദ്ദേഹം ഫലപ്രദമായി സമന്വയിപ്പിച്ചു.
വിവിധ കേന്ദ്ര ഗവൺമെന്റ് മന്ത്രാലയങ്ങൾ/വകുപ്പുകൾക്കായി മീഡിയ & കമ്മ്യൂണിക്കേഷൻ നയങ്ങൾ ആസൂത്രണം ചെയ്യുന്നതിലും നടപ്പിലാക്കുന്നതിലും ശ്രീ മൽഹോത്രയ്ക്ക് 32 വർഷത്തിൽ അധികം പ്രവർത്തന പരിചയമുണ്ട്. കൂടാതെ, അദ്ദേഹം 21 വർഷക്കാലം  കേന്ദ്ര തിരഞ്ഞെടുപ്പ് കമ്മീഷന്റെ മീഡിയ & കമ്മ്യൂണിക്കേഷൻ ചുമതല വഹിച്ചിരുന്നു. അക്കാലത്തു ലോക്സഭയിലേക്കുള്ള ആറ് പൊതുതെരഞ്ഞെടുപ്പുകളിലും, നിരവധി സംസ്ഥാന നിയമസഭാ തെരഞ്ഞെടുപ്പുകളിലും, രാഷ്ട്രപതി, ഉപരാഷ്ട്രപതി തിരഞ്ഞെടുപ്പുകളിലും മാധ്യമ-ആശയവിനിമയ തന്ത്രങ്ങൾ ആസൂത്രണം ചെയ്യുകയും നടപ്പിലാക്കുകയും ചെയ്തു. ഈ കാലയളവിൽ ശ്രീ മൽഹോത്ര 12 മുഖ്യ തിരഞ്ഞെടുപ്പ് കമ്മീഷണർമാരോടൊപ്പം ചേർന്ന് പ്രവർത്തിച്ചിട്ടുണ്ട്.
ശ്രീ മൽഹോത്ര, ഗാസിയാബാദിലെ IMT-യിൽ നിന്ന് ബിസിനസ് മാനേജ്മെന്റിൽ ബിരുദാനന്തര ഡിപ്ലോമയും ഹൈദരാബാദിലെ NALSAR-ൽ നിന്ന് മാധ്യമ നിയമങ്ങളിൽ ബിരുദാനന്തര ഡിപ്ലോമയും നേടിയിട്ടുണ്ട്. കൂടാതെ, കാലിഫോർണിയ സർവകലാശാലയിൽ നിന്നുള്ള പബ്ലിക് പോളിസി അനാലിസിസ്, യുകെയിലെ തോംസൺ ഫൗണ്ടേഷനിലെ മീഡിയ മാനേജ്മെന്റ് & സ്ട്രാറ്റജീസ് എന്നീ ഹ്രസ്വകാല കോഴ്സിലും , ഐഐഎം ലഖ്നൗ ന്യൂ ഡൽഹിയിൽ സംഘടിപ്പിച്ച 'വിപണനം: വിജയത്തിനായുള്ള ആശയങ്ങളും പ്രവർത്തനവും' എന്ന പരിപാടിയിലും അദ്ദേഹം പങ്കെടുക്കുകയും ചെയ്തു. ഇൻസ്റ്റിറ്റ്യൂട്ട് ഓഫ് കമ്പനി സെക്രട്ടറീസ് ഓഫ് ഇന്ത്യയുടെ ഫെല്ലോ അംഗം കൂടിയായ അദ്ദേഹം നിയമത്തിൽ ബിരുദവും നേടിയിട്ടുണ്ട്.
ഒരു വക്താവ് എന്ന നിലയിൽ, ഗവൺമെന്റും മാധ്യമങ്ങളും തമ്മിൽ ആശയവിനിമയം വിജയകരമായി നടത്തിയതിന്റെ അനുഭവപരിചയം ശ്രീ മൽഹോത്രയ്ക്കുണ്ട്. വിവിധ മന്ത്രാലയങ്ങളിലെ വിവിധ ചുമതലകൾ വഹിക്കുമ്പോൾ അദ്ദേഹം അവിടെല്ലാം ഏതെങ്കിലും പ്രതിസന്ധി ഘട്ടങ്ങൾ ഉണ്ടായാൽ അത് വിജയകരമായി കൈകാര്യം ചെയ്തിട്ടുണ്ട്. ഇതുവരെയുള്ള അദേഹത്തിന്റെ ഔദ്യോഗിക കാലയളവിൽ ഇന്ത്യയിൽ നിന്നുള്ള വിവിധ മന്ത്രിതല പ്രതിനിധി സംഘങ്ങളുടെ അവിഭാജ്യ ഘടകമായതിനാൽ അന്താരാഷ്ട്ര സമ്മേളനങ്ങൾ/പരിപാടികൾ എന്നിവയ്ക്കായി മാധ്യമ കവറേജ് ഏകോപിപ്പിക്കുന്നതിലും വിപുലമായ അനുഭവ സമ്പത്തുണ്ട്.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
രാജ്യത്തുടനീളമുള്ള 5.33 ലക്ഷം ന്യായവില കടകളിൽ, 4.98 ലക്ഷത്തിലേറെ എണ്ണത്തിൽ  ഇ-പോസ് സംവിധാനമുണ്ട്
ന്യൂ ഡൽഹി: ഡിസംബർ 03, 2021
പൊതു വിതരണ സംവിധാന പരിഷ്കരണങ്ങൾക്ക് കീഴിൽ രാജ്യത്തുടനീളമുള്ള എല്ലാ ന്യായവില കടകളിലും ബയോമെട്രിക് സ്കാനറോട് കൂടിയ ഇലക്ട്രോണിക് പോയിന്റ് ഓഫ് സെയിൽ  സംവിധാനങ്ങൾ ലഭ്യമാക്കണമെന്നാവശ്യപ്പെട്ട് 2014 നവംബറിൽ ഭക്ഷ്യ-പൊതുവിതരണ വകുപ്പ് എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മാർഗ്ഗനിർദ്ദേശങ്ങൾ ലഭ്യമാക്കിയിരുന്നു. ദേശീയ ഭക്ഷ്യസുരക്ഷാ നിയമത്തിന് കീഴിലുള്ള ഗുണഭോക്താക്കൾക്ക് സബ്സിഡി നിരക്കിലുള്ള ഭക്ഷ്യധാന്യങ്ങൾ, സുതാര്യവും, മെച്ചപ്പെട്ടതുമായ രീതിയിലും കൃത്യമായും ലഭ്യമാക്കുന്നത് ലക്ഷ്യമിട്ടായിരുന്നു ഈ നടപടി.
ഉപഭോക്തൃകാര്യ-ഭക്ഷ്യ-പൊതുവിതരണ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി സാധ്വി നിരഞ്ജൻ ജ്യോതി രാജ്യസഭയിൽ രേഖാമൂലം ഇന്ന് അറിയിച്ചതാണ് ഇക്കാര്യം. ഇതുവരെ രാജ്യത്തുടനീളമുള്ള 5.33 ലക്ഷം ന്യായവില കടകളിൽ 4.98 ലക്ഷത്തിലേറെ കടകളിൽ  ePoS സംവിധാനം ലഭ്യമായിട്ടുണ്ട്. ഒരു രാഷ്ട്രം ഒരു റേഷൻ കാർഡ്  പദ്ധതിക്കു കീഴിൽ റേഷൻകാർഡ് പോർട്ടബിലിറ്റി നടപ്പാക്കുന്നതിൽ പ്രധാന പങ്ക് വഹിക്കുന്നതാണ് ബയോമെട്രിക് തിരിച്ചറിയൽ സംവിധാനങ്ങളോടുകൂടിയ ഇവയുടെ ലഭ്യത.
സംസ്ഥാനങ്ങളിൽ, നെറ്റ്വർക്ക് പ്രശ്നങ്ങൾ നേരിടുന്ന ന്യായവില കേന്ദ്രങ്ങളിലെ ePoS സംവിധാനങ്ങൾക്ക് ഇന്റർനെറ്റ് ലഭ്യത ഉറപ്പാക്കുന്നത് ലക്ഷ്യമിട്ട്, ഇത്തരം ന്യായവില കേന്ദ്രങ്ങൾ സംബന്ധിച്ച വിവരങ്ങൾ ടെലികമ്മ്യൂണിക്കേഷൻസ് വകുപ്പിന് കൈമാറിയിട്ടുണ്ട്. ഒരു രാഷ്ടം ഒരു റേഷൻ കാർഡ് പദ്ധതി ഭൂരിഭാഗം സംസ്ഥാനങ്ങളിലും കേന്ദ്രഭരണ പ്രദേശങ്ങളിലും നടപ്പാക്കുന്നതിലൂടെ ePoS സംവിധാനമുള്ള രാജ്യത്തെ ഏത് ന്യായവില കേന്ദ്രങ്ങളിൽ നിന്നും തങ്ങൾക്ക് അർഹതപ്പെട്ട ഭക്ഷ്യധാന്യ വിഹിതം സ്വന്തമാക്കാൻ ഗുണഭോക്താക്കൾക്ക് കഴിയും.
സാങ്കേതികവിദ്യ കേന്ദ്രീകൃത പൊതുവിതരണ സംവിധാനങ്ങളുടെ മെച്ചപ്പെട്ടതും സുഗമവുമായ പ്രവർത്തനങ്ങൾ ഉറപ്പാക്കുന്നത് ലക്ഷ്യമിട്ട് FPS ഡീലർമാർ, സംസ്ഥാന/ജില്ലാതല ഉദ്യോഗസ്ഥർ, മറ്റ് ഫീൽഡ് തല പ്രവർത്തകർ എന്നിവർക്കായി കൃത്യമായ ഇടവേളകളിൽ പരിശീലനങ്ങൾ ലഭ്യമാക്കുന്നുണ്ട്. പൊതുവിതരണ പ്രവർത്തനങ്ങളിൽ 100% സുതാര്യത ഉറപ്പാക്കുന്നതിനായി, രജിസ്റ്റർ ചെയ്ത മൊബൈൽ ഫോണുകളിൽ എസ് എം എസ് ആയി വിവരങ്ങൾ കൈമാറുന്നതിന് ഒപ്പം എല്ലാ ഗുണഭോക്താക്കൾക്കും ePoS-ൽ നിന്ന് ലഭിക്കുന്ന ഇടപാട് വിവരങ്ങളടങ്ങിയ രസീതുകൾ പ്രാദേശിക ഭാഷകളിൽ ഉറപ്പാക്കണമെന്നും സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നിർദ്ദേശം നൽകിയിട്ടുണ്ട്.
RRTN/SKY
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
കോവിഡ് -19:പോസ്റ്റ് ഓഫീസുകൾ അടിസ്ഥാന തപാൽ, സാമ്പത്തിക സേവനങ്ങൾ തുടരുന്നു
ന്യൂഡൽഹി, മാർച്ച്, 27, 2020
കോവിഡ് 19 ലോക്ക് ഡൗണിന്റെ പശ്ചാത്തലത്തിലും പോസ്റ്റ് ഓഫീസു കൾ അടിസ്ഥാന തപാൽ, സാമ്പത്തിക സേവനങ്ങൾ നൽകുന്നത് തുടരുന്നു. പോസ്റ്റൽ ശൃംഖലയിലൂടെ അവശ്യ സാധനങ്ങളുടെ വിതരണത്തിനാണ് ഇപ്പോൾ പ്രാമുഖ്യം നൽകുന്നത്. പോസ്റ്റ് ഓഫീസ് സേവിങ്സ് ബാങ്ക്, ഇന്ത്യ പോസ്റ്റ് പേയ്മെന്റ്സ് ബാങ്ക് എന്നിവയിലൂടെ പണം പിൻവലിക്കൽ, നിക്ഷേപിക്കൽ എന്നീ സേവനങ്ങളും ലഭ്യമാണ്. ഏതു ബാങ്കിൽ നിന്നുമുള്ള അക്കൗണ്ടിൽ നിന്നും പണം എ ടി എം, എ ഇ പി എസ് അഥവാ ആധാർ അധിഷ്ഠിത പേയ്മെന്റ് സംവിധാനം എന്നിവയിലൂടെ പിൻവലിക്കാനുള്ള സൗകര്യവും ഒരുക്കിയിട്ടുണ്ട്.
പോസ്റ്റൽ വകുപ്പിലെ ജീവനക്കാരുടെയും ഉപഭോക്താക്കളുടെയും സുരക്ഷയെ മാനിച്ച് വിതരണ ശൃംഖലയിൽ ഉടനീളം സുരക്ഷ മാനദണ്ഡങ്ങൾ പാലിച്ചാണ് അവശ്യ സേവനങ്ങൾ നൽകുന്നതെന്ന് ഉറപ്പു വരുത്തുകയും ചെയ്യുന്നു.
RRTN/IE/SKY
(Visitor Counter : 74
മന്ത്രിസഭ
ധ്രുവ ശാസ്ത്ര രംഗത്ത് ഇന്ത്യ - സ്വീഡന് സഹകരണം
ധ്രുവ ശാസ്ത്ര രംഗത്തെ സഹകരണം സംബന്ധിച്ച് കേന്ദ്ര ഭൗമശാസ്ത്ര മന്ത്രാലയവും, സ്വീഡനിലെ വിദ്യാഭ്യാസ ഗവേഷണ മന്ത്രാലയവും തമ്മില് ഒപ്പു വച്ച ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം വിലയിരുത്തി. സ്വീഡന് രാജാവിന്റെയും. രാജ്ഞിയുടെയും ഇന്ത്യാ സന്ദര്ശന വേളയിലാണ് ധാരണാപത്രം ഒപ്പിട്ടത്.
ഇന്ത്യയും, സ്വീഡനും അന്റാര്ട്ടിക് ഉടമ്പടിയിലും, അന്റാര്ട്ടിക്ക് പരിസ്ഥിതി സംരക്ഷണം സംബന്ധിച്ചഉടമ്പടിയിലും കക്ഷികളാണ്. എട്ട് ആര്ട്ടിക്ക് രാജ്യങ്ങളിലൊന്നായ സ്വീഡന് ആര്ട്ടിക്ക് കൗണ്സിലിലെ അംഗമാണ്. ഇന്ത്യയ്ക്ക് കൗണ്സിലില് നിരീക്ഷക പദവിയാണുള്ളത്. ആര്ട്ടിക്കിലും, അന്റാര്ട്ടിക്കിലും സ്വീഡന് ഊര്ജ്ജസ്വലമായ ശാസ്ത്ര പദ്ധതികളാണുള്ളത്. ഇന്ത്യയ്ക്കും, പോളാര് മേഖലകളിലും, സമുദ്ര മേഖലയിലും ദീര്ഘ നാളത്തെ സ്ഥിരമായ ശാസ്ത്ര ഗവേഷണ പരിപാടികളുണ്ട്.
(ധ്രുവശാസ്ത്ര രംഗത്ത് ഇന്ത്യയും, സ്വീഡനും തമ്മിലുള്ള കൂട്ടുപ്രവര്ത്തനം ഇരു രാജ്യങ്ങള്ക്കുമുള്ള വൈദഗ്ധ്യം പങ്കിടാന് സഹായിക്കും.
ND MRD
പ്രധാനമന്ത്രിയുടെ ഓഫീസ്
പിഎം ജൻ ധൻ യോജന ഏഴ് വർഷങ്ങൾ പിന്നിടുന്നു; ഇന്ത്യയുടെ വികസന പാതയെ എന്നെന്നേക്കുമായി പരിവർത്തനം ചെയ്ത സംരംഭമെന്ന് പ്രധാനമന്ത്രി
പ്രധാനമന്ത്രി ജൻ ധൻ യോജനയുടെ ഏഴ് വർഷത്തെ പൂർത്തീകരണത്തിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. പ്രധാനമന്ത്രി ജൻ ധൻ യോജന വിജയിപ്പിക്കാൻ പ്രവർത്തിച്ച എല്ലാവരുടെയും അശ്രാന്ത പരിശ്രമത്തെയും പ്രധാനമന്ത്രി അഭിനന്ദിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"ഇന്ത്യയുടെ വികസന പാതയെ എന്നെന്നേക്കുമായി പരിവർത്തനം ചെയ്ത ഒരു സംരംഭമായ പി എം ജൻ ധൻ യോജനയുടെ ഏഴ് വർഷങ്ങൾ ഇന്ന് ഞങ്ങൾ ആഘോഷിക്കുന്നു. സാമ്പത്തിക ഉൾപ്പെടുത്തലും അന്തസ്സും ഒപ്പം എണ്ണമറ്റ ഇന്ത്യക്കാർക്ക് ശാക്തീകരണവും ഇത് ഉറപ്പുവരുത്തി. ജൻ ധൻ യോജന കൂടുതൽ സുതാര്യതയ്ക്ക് സഹായിച്ചു.
പി എം ജൻ ധൻ യോജന വിജയിപ്പിക്കാൻ പ്രവർത്തിച്ച എല്ലാവരുടെയും അശ്രാന്ത പരിശ്രമങ്ങളെ ഞാൻ അഭിനന്ദിക്കുന്നു. അവരുടെ ശ്രമങ്ങൾ ഇന്ത്യയിലെ ജനങ്ങൾക്ക് മെച്ചപ്പെട്ട ജീവിതനിലവാരം ഉറപ്പാക്കുന്നു. "
(